Here is a page extracted from Wikipedia that may contain CSS, HTML, and a lot of unformatted text.

Title: Dalmata vegliota
Content: O vegliota yera un dialecto dalmatico charrato en a isla croata de Krk (en italiano, Veglia) que desapareixió de tot o 1898 cuan morió o suyo zaguer conoixedor patrimonial, dito Tuone Udaina. Tuone Udaina conoixeba o vegliota por haber-lis-ne sentito a los suyos pais, que manimenos no li'n transmitioron l'idioma dreitament, por o que no lo teneba como primera luenga. Este dialecto podió ser estudiato por o lingüista italiano Matteo Bartoli qui entrevistó a Udaina. Manimenos tampoco se sabe o grau de fiabilidat d'a información, pus Tuone Udaina no teneba o vegliota como a suya primera luenga y a mes charraba con italianos d'o dialecto veneto. Belunas d'as informacions podeban corresponder a caracters italianos u venecianos.

Lexico d'o vegliota
Cualques palabras que dan una ideya d'o vocabulario vegliota:
Iuárbul: "árbol".
Si, guápto, s(i)apto y kuatuárko: os cardinals "seis", "ueito", "siet" y "catorce".
Sául: "sol".
Seráur: "chirmana".
Jóiva: "uga".
Jóin: "un".
Oi: "nusatros", voi: "vusatros", 
Iárba "hierba".

Fonetica 
As vocals latinas diftongan en muitas circunstancias, tanto as ubiertas d'o latín vulgar como as zarratas:
Kuobra < CAPRA ("craba"). 
Vetruona < VETERANA.
Jualb < ALBUM.
Juarbul < ARBOREM.

O vegliota tardano palataliza as consonants velars latinas G y C debant de I, E, (GE-, GI-, CE-, CI-), que o dalmata ragusán conservaba, (y tamién historicament tot o dalmata): 
Vičain ("vecín")
Čenk (o cardinal "cinco"),

Tamién palataliza a C en a silaba CU: čol < CULUM, indicando que bi ha habito una fase con a vocal ü.

Luengas italo-dalmatas
Luengas de Croacia
Luengas muertas d'Europa